Qorti tal-Appell (Kompetenza Inferjuri) 17 ta' Novembru, 2017. Direttur Ġenerali tas-Sigurta` Soċjali (appellat) Il-każ in kwistjoni jirrigwarda Għajnuna għall-Qgħad. B'avviż tat-22 ta' Settembru 2014, id-Direttur Ġenerali tas-Siġurta Soċjali għarraf lil Giovanni Phiri Micallef illi l-applikazzjoni tiegħu għall-GĦAJNUNA GĦALL- QGĦAD kienet ġiet mistħarrġa/riveduta u li kien ġie deċiż li m'huwiex intitolat għaliha għaliex "Id-Direttur mhux sodisfatt li l-kapital ma jeċċedix l-iskala stabbilita." Permezz ta' ittra datata 13 ta' Ottubru 2014 Giovanni Phiri Micallef intavola appell quddiem l-Arbitru1 minn tali deċiżjoni; Fid-deċiżjoni tagħha tas-26 ta' Awwissu 20162, l-Arbitru Dr Katia Fenech Melillo, ċaħdet tali appell u kkonfermat id-deċiżjoni tad-Direttur Ġenerali tas-Sigurta` Soċjali. Ikkunsidrat illi minkejja li Phiri Micallef kien qed jirreġistra għall-Benefiċċju tal-Qgħad sa mill-2006, effettivament kellu aġenzija li tiġġestixxi negozju ta' Ikkummentat illi anke kieku kellha titwemmen il-verżjoni ta' Phiri Micallef li minn tali negozju ma għamel l-ebda profitti, il-benefiċċju għall-"qgħad" jingħata f' każ ta' nuqqas ta' impieg, u mhux f' każ ta' negozju li ma jiġġenerax 1 L-Arbitru maħtur skont l-Att Dwar is-Sigurta` Soċjali (Kap 318). 2 Deċizjoni tal-Arbitru Nru: 232/16. Giovanni Phiri Micallef ħass ruħu aggravat b' din id-deċiżjoni u għalhekk fit-28 ta' Settembru 2016 intavola rikors tal-appell quddiem din il-qorti li permezz tiegħu talabha tħassar id-deċiżjoni tas-26 ta' Awwissu 2016, u konsegwentement tirrevoka d-deċiżjoni tad-Direttur Ġenerali tas-Sigurta` Soċjali tat-22 ta' L-appellant isostni li d-deċiżjoni tal-Arbitru hi żbaljata fil-fatt u fid-dritt u Jibda' biex jispjega li bħala fatt mhux ikkontestat li kien jipperċepixxi benefiċċji biss għall-perjodi Settembru 2006 – Ottubru 2009 u Ġunju 2011 – Lulju 2014. Fir-rigward tal-perjodu bejn Settembru 2006 u Ottubru 2009 jgħid li ma tressqet l-ebda prova li kien qed jiġġestixxi xi attivita` ekonomika, u għalhekk tul tali żmien ma kienx impjegat. Isostni li għalkemm mis-sit elettroniku www.giovanniestates.com jidher li s-soċjeta` ilha attiva mill- 2006, din bl-ebda mod ma tindika attivita` kummerċjali u dan stante li s-soċjeta` Giovanni Estates Ltd ġiet reġistrata fil-25 ta' Jannar 2010. Fir-rigward tal-perjodu bejn Ġunju 2011 u Lulju 2014 jaċċenna għall- fatt li d-Direttur tas-Sigurta Soċjali jistrieħ biss fuq l-argument preċedenti (l-attivita` kummerċjali tiegħu) u fuq il-fatt li fir-rigward taċ- ċessjonijiet li għamel huwa ma ġabx kopji tal-konvenji, ċessjonijiet, riċevuti u l-partijiet tal-kuntratt. Jargumenta illi huwa effettivament ippreżenta l-kuntratti pubbliċi li li juru l-veraċita tal-fatti kif inhuma, u għalhekk hu pproduċa l-aħjar prova. Jissottometti ulterjorment illi d-deċiżjoni tal-Arbitru ma ddurx fuq il- kwistjoni dwar jekk kellux il-kapital li jeċċedi l-iskala stabbilita ta' €14,000 iżda dwar jekk huwa kellux o meno attivita` kummerċjali. Jargumenta illi l-Arbitru daħlet fil-mertu tal-attivita` kummerċjali tiegħu u skartat għal kollox il-kwistjoni dwar il-kapital. Isostni li ma kellhiex di sua sponte tallontana ruħha mill-prinċipji tal-liġi u di mano sua tiddeċiedi l-każ fuq kriterji u fattispeċji li jmorru oltre l-mertu tal-każ in eżami. L-appellat id-Direttur Ġenerali tas-Sigurta` Soċjali fl-1 ta' Marzu 2016 wieġeb biex jgħid għaliex dan l-appell għandu jiġi miċħud u d-deċiżjoni arbitrali kkonfermata. Sfond tal-kawża: Fl-4 ta' Lulju 2011 meta Giovanni Phiri Micallef (ID-6380G) applika sabiex jirċievi l- Għajnuna għall-Qgħad iddikjara li: - kien miżżewweġ u kellu tifel ta' ħames xhur; - martu u uliedu jabitaw miegħu fl-istess indiriżż; - kellu €278.18 mqassmin f'ħames kontijiet bankarji; - kellu €150 fi flus; - kellu karozza "Hyundai" għall-użu personali; - kellu appartament in-Nadur "still under construction" intiż għar- residenza futura tiegħu; - kien qed jirreġistra bħala "deck crew"; - ma kellu l-ebda "impieg, negozju jew professjoni". Għall-ħabta ta' Lulju 2014 id-Dipartiment għall-Investigazzjoni ta' Frodi ta' Benefiċċji irċieva ittra anonima li fiha ġie allegat li Giovanni Phiri Micallef kien qed jaħdem bħala sensar. Għaldaqstant l-ispettorat fetaħ investigazzjoni u ħejja Irriżultalu li: għandu bl-isem www.giovanniestates.com, liema sit huwa abbinat ma' aġenzija li tispeċjalizza fil-proprjeta` bl-isem ta' "Giovanni Estates". Skont l- informazzjoni ġenerali fuq l-istess sit elettroniku l-aġenzija ilha ffurmata mill-2006 u li hija "a dynamic and rapidly growing estate agent in the Maltese Islands"; - L-indirizz postali ta' tali aġenzija hija 63, Church Street, Santa Luċija, Ta' Kerċem, Baħar iċ-Ċaghaq, In-Naxxar, li kien l-indirizz li Phiri Micallef kellu preċedentement irreġistrat mad- Dipartiment tas-Sigurta` Soċjali sas-27 ta' Marzu 2007; - Skont l-informazzjoni miksuba mit-Tax Compliance Unit, Giovanni b'seħħ mill-25 ta' Jannar 2010 Phiri Micallef hu reġistrat bħala "Active Shareholder", "Active Director", "Active Judicial Representative", "Active Secretary" u "Active Legal Representative" fil-kumpannija "Giovanni Estates Ltd"; - Ma' tali kumpannija "Giovanni Estates Ltd" jeżisti n-numru tal-VAT 1967-4831 li huwa attiv, u reġistrat fuq Giovanni Phiri Micallef; - Giovanni Phiri Micallef għandu reġistrati f'ismu 1200 "ordinary share" fil- - Giovanni Phiri Micallef kellu numru ieħor tal-VAT: 1737-7304 li għamel żmien attiv fuq ismu, iżda ġie "de-registered" fil-31 ta' Diċembru 2010; - Giovanni Phiri Micallef deher bħala wieħed minn żewġ xerrejja fuq il- kuntratt datat 25 ta' Marzu 2010 li kien jirrigwarda l-proprjeta` "Penthouse 8, Ta' Sunta Court, Triq Dun Ġużepp Vella, L-Imdina" u "Garage 6, Triq Dun Ġużepp Vella, L-Imdina." L-ispettorat ikkonkluda li l-appellant jaħdem bħala sensar. Sussegwentement fit-22 ta' Settembru 2014 id-direttur Ġenerali tas-Sigurta` Soċjali informa lil Phiri Micallef li ma kienx sodisfatt li l-kapital tiegħu ma jeċċedix l- iskala stabbilita u li konsegwentement ġie deċiż li ma kienx aktar intitolat għall- "GĦAJNUNA GĦALL-QGĦAD." Fl-appell tiegħu quddiem l-arbitru (fl-ittra tiegħu tat-13 ta' Ottubru 2014), Saliba ilmenta illi d-deċiżjoni tad-Direttur ma kinitx imsejsa fuq raġuni u li allura konsegwentement huwa tqiegħed fi preġudizzju serju sabiex huwa jiddefendi ruħu mill-istess deċiżjoni. Kien għalhekk li appella minnha. Fir-risposta tiegħu tal-11 ta' Marzu 2015, id-Direttur tas-Sigurta` Soċjali kien spjega li fid-dawl tar-rapport tad-Dipartiment tal-Frodi u l-Investigazzjonijiet, ma setax ikun sodisfatt li l-kapital ta' Saliba ma kienx jeċċedi l-iskala stabbilita, u kien għalhekk li huwa ddeċieda li kellha titwaqqaf tingħata lil Phiri Micallef l- għajnuna għall-qgħad. L-Arbitru osservat l-allegazzjonijiet ta' Phiri Micallef dwar impossibilita` li jiddefendi ruħu mid-deċiżjoni tad-Direttur minħabba nuqqas ta' raġuni dettaljata għad-deċiżjoni, huwa deher diversi drabi u esebixxa diversi dokumenti u ingħata opportunita` jsostni l-pożizzjoni tiegħu. 3 fil-fatt sehem wieħed huwa fuq isem ommu u r-rimanenti ishma (1199) huma fuq ismu. L-Arbitru ikkonfermat id-deċiżjoni tad-Direttur tas-Sigurta` Soċjali li Phiri Micallef m'għandux jirċievi Għajnuna għall-Qgħad. Kif fuq spjegat, l-appellant ħassu aggravat bid-deċiżjoni tal-Arbitru mhux biss għaliex hija kkonkludiet li kellu attivita` kummerċjali (fatt li qed jikkontesta) iżda għaliex jargumenta li fi kwalunkwe każ il-mertu tal-każ kien wieħed totalment differenti, għaliex jirrigwarda l-kwistjoni dwar jekk il-kapital tiegħu jeċċedix l-iskala stabbilita. Skont ir-rapport tad-Dipartiment għall-Investigazzjoni ta' Frodi ta' Benefiċċji, datat 16 ta' Lulju, 2014, is-sit elettroniku www.giovanniestates.com (li huwa sit attiv) huwa abbinat aġenzija tal-proprjeta` bl-isem Giovanni Estates, u fuq l- istess sit elettroniku jingħad li tali aġenzija ilha ffurmata mis-sena 2006 u li hija Is-soċjeta` Giovanni Estates Ltd kienet reġistrata f'Jannar 2010 (C-48703). L- indirizz taghha hu 63, Church Street, Żebbuġ (Gozo). F'din il-kumpannija Giovanni Phiri Micallef għandu 1,199 sehem u ommu Christine Phiri Micallef għandha sehem wieħed (Dok JG1). Meta xehed Phiri Micallef qal li s-sit elettroniku kien għamlu ftit xhur qabel l-2010. tal-VAT Returns għall-perjodu mill-01.02.2010 sa 28.02.2013 it-total ta' "taxable sales" li għamlet is-soċjeta` Giovanni Estates Ltd huwa fl-ammont ta' €3,119 filwaqt li t-total ta' "taxable expenses" huwa fl- ammont ta' €5,103. 31.08.2014 jirriżulta li: Skont ir-riċerki pubbliċi li saru fuq Giovanni Phiri Micallef mill-01.01.2006 sal- fis-17.01.2009 sar trasferiment ta' proprjeta`4 bejn terzi għall- prezz ta' €151,409.27, u bl-istess att, Phiri Micallef (deskritt bħala self- employed) ċeda lix-xerrej id-drittijiet kollha ta' piena u assolut proprjeta` naxxenti favur tiegħu mill-konvenju li kien iffirma preċedentement mal-vendituri fit-28.08.2009. Ġie dikjarat li ċ- ċessjoni saret b' titolu gratwit. fil-25.03.2010 Phiri Micallef (deskritt bħala self-employed) xtara sehem ta' nofs indiviż5 f'(i) penthouse bl-arja tiegħu, fi stat ġebel u saqaf, li jinsab f' "Ta' Sunta Court – Block A", Triq Dun Ġużepp Vella, L-Imdina, u wkoll f' (ii) garaxx fi stat ġebel u saqaf li jinsab fis-semi- basement level, fl-istess blokk. Il-prezz totali tal-proprjetajiet kien ta' €69,880.6 (Fil-fatt l-ispettorat fir-rapport tiegħu osserva li l- penthouse hija fil-fatt il-post li semma' fl-applikazzjoni tiegħu tal-4 ta' Lulju 2011, fejn qal li kellha tkun il-"future house of residence"). fil-11.06.2010 sar trasferiment ta' proprjeta`7 bejn terzi għall- prezz ta' €70,000, u bl-istess att, Phiri Micallef (deskritt bħala self- employed) u wkoll Mario Takam M'kounga (deskritt bħala seaman) ċedew lix-xerrej id-drittijiet spettanti lilhom naxxenti minn konvenju li kienu ffirmaw bħala kompraturi fil-21.12.2009. Iċ-ċessjoni saret veru l- prezz ta' €5,700. fis-07.09.2010 sar trasferiment ta' proprjeta`8 bejn terzi għall- prezz ta' €70,000, u bl-istess att, Phiri Micallef (deskritt bħala self- employed) u wkoll Mario Takam M'kounga (deskritt bħala seaman) ċedew lix-xerrej id-drittijiet spettanti lilhom naxxenti minn konvenju li kienu ffirmaw bħala kompraturi fil-21.12.2009. Iċ-ċessjoni saret versu l- prezz ta' €2,500. fis-07.01.2011 Phiri Micallef u martu Anastasia nee Gat, tal-akkwisti nazzjonalita` Russa, bejniethom9. il-komunjoni ta' ta' fit-28.01.2011 sar trasferiment ta' proprjeta`10 bejn terzi għall- prezz ta' €46,587, u bl-istess att, Phiri Micallef (deskritt bħala self- employed) ċeda lix-xerrej id-drittijiet tiegħu naxxenti minn konvenju li kien iffirma mal-venditur fid-09.11.2010. Ġie dikjarat li ċ-ċessjoni saret mingħajr profitt. 5 In-nofs indiviż l-ieħor inxtara minn ċertu Alfred Talbot (impjegat mal-BOV). fit-23.03.2011 saret nota għal iskrizzjoni ta' ipoteka11. Il-bank (HSBC) kien sellef lil Phiri Micallef €50,000 "għall-bżonnijiet personali tiegħu" u fuq tali somma l-bank igawdi ipoteka speċjali fuq is-sehem ta' nofs (1⁄2) indiviż li għandu Phiri Micallef (bħala d-debitur prinċipali) fuq l-imsemmija proprjeta, (garantita flimkien u in solidum ukoll minn Alfred Talbot fuq in-nofs (1⁄2) indiviż l-ieħor li għandu hu fuq l-istess proprjeta`) u wkoll ipoteka ġenerali fuq il-beni kollha tiegħu preżenti u futuri (garantita wkoll flimkien u in solidum minn Alfred Talbot fuq il-beni kollha tiegħu, preżenti u futuri. Skont ir-riċerki pubbliċi li saru fuq is-soċjeta` Giovanni Estates Ltd mill- 01.01.2010 sal-21.05.2015 jirriżulta li: fit-12.06.2014 saru żewġ trasferimenti ta' proprjeta`12 bejn terzi għall-prezz ta' €100,000 u €81,000 rispettivament u bl-istess att, Giovanni Estates Ltd ċediet favur ix-xerrejja id-drittijiet tagħha naxxenti minn żewġ konvenji. Iċ-ċessjoni saret versu l-korrispettiv ta' €500. fit-30.08.2014 sar trasferiment ta' proprjeta`13 bejn terzi għall- prezz ta' €175,000, u bl-istess att, Giovanni Estates Ltd ċediet favur ix-xerrejja d-drittijiet tagħha naxxenti minn konvenju ffirmat mal- venditriċi. Iċ-ċessjoni saret versu l-korrispettiv ta' €3,000. fit-23.03.2015 sar trasferiment ta' proprjeta` bejn terzi għall-prezz ta' €74,540, u bl-istess att, Giovanni Estates Ltd ċediet favur ix- xerrejja d-drittijiet tagħha naxxenti minn konvenju datat 25.08.2014. Iċ-ċessjoni saret versu l-prezz ta' €2,460. Fir-rigward tad-dar 63, Triq il-Knisja, Żebbuġ, Għawdex bir-raba bil-kejl ta' cirka nofs tomna annessa magħha (li huwa l-indirizz residenzjali li fuqu r- rikorrent kien irreġistrat mad-Dipartiment tas-Sigurta` Soċjali sas-27.03.2007, u li issa huwa l-indirizz uffiċjali tas-soċjeta` Giovanni Estates Ltd) jirriżulta li: 30.09.1978 għall-prezz ta' Lm1,800. Fir-rigward tad-dar "St John's" Triq Għajn Mħelħel, Żebbug, Għawdex, bil- mandra retrostanti tagħha (li huwa l-indirizz residenzjali tar-rikorrent, fejn fil- fatt jiġi notifikat bl-atti): - mid-dikjarazzjoni causa mortis tal-25.03.1998 li saret wara l-mewt ta' Carmela Phiri Micallef (in-nanna tar-rikorrent) jirriżulta li l-istess Carmela Phiri Micallef kellha nofs (1⁄2) indiviż mill-imsemmija dar bil- mandra annessa (bin-numru 8), u li skont testment unica charta datat 30.08.1975 innominat bħala werrieta universali tagħha lit-tmin uliedha (inkluż missier ir-rikorrent) u innominat lil żewġha Giovanni Phiri Micallef (in-nannu tar-rikorrent) użufruttwarju. - mid-dikjarazzjoni causa mortis tat-22.02.2008 li saret wara l-mewt ta' Giovanni Phiri Micallef (in-nannu patern ta' Giovanni Phiri Micallef) jirriżulta li l- istess Giovanni Phiri Micallef ħalla lil ibnu Carmelo Phiri Micallef u martu Christine (il-ġenituri tar-rikorrent) in-nofs (1⁄2) indiviż tiegħu mill-imsemmija dar bil-mandra annessa (bin-numru 8), u ġie dikjarat li l-valur tagħha hu ta' €35,000. Kunsiderazzjonijiet ta' din il-qorti: L-appellant ma jistax jitqies li huwa qiegħed Fl-ewwel lok għandu jingħad li din il-qorti taqbel mal-konklużjoni tal-Arbitru in kwantu irriteniet li ma jistax jitqies li Phiri Micallef kien bla impieg. abbażi tal-fatt li għandu adirittura aġenzija tal-proprjeta` iżda wkoll għaliex huwa stess fil-kuntratt pubbliċi li deher fihom indika lilu nnifsu bħala "self- Anke jekk is-soċjeta` ġiet iffurmata fl-2010, jirriżulta li Phiri Micallef kien ilu snin qabel jagħmel xogħol ta' sensar. Biex wieħed joħloq kumpannija li għandha x'taqsam ma' negozju ta' proprjeta`, jikkrea sit elettroniku għaliha u jirreklama diversi proprjetajiet fuqha hu sinjal li jkun ilu f'dak il-qasam ta' Fil-fatt fuq is-sit stess kellu indikat li "Giovanni Estates" ilha f'tali negozju mill-2006 (anke jekk qabel l-2010 effettivament kien hu personali u mhux is-soċjeta` tiegħu li kien ilha f' tali qasam ta' negozju). Fir-rikors tal-appell saret ħafna enfażi dwar il-perjodu Settembru 2006 sa Pero' f'dawn il-proċeduri mhuwiex jiġi trattat deċiżjoni tal- appellat għar-rifużjoni ta' flus li setgħu tħallsu lill-appellant f'benefiċċji tal- qgħad. L-istess jingħad fir-rigward tal-perjodu l-ieħor bejn Ġunju 2011 u Lulju, 2014 li ssemma ukoll fir-rikors tal-appell. Għall-qorti mill-atti hu evidenti li l- avviż tat-22 ta' Settembru, 2014 kien jikkonċerna d-deċiżjoni tal-appellat sabiex iwaqqaf l-għoti tal-għajnuna għall-qgħad, u mhux deċiżjoni għar-rifużjoni ta' benefiċċji li tħallsu lill-appellant. Il-mertu tal-każ: jekk il-kapital jeċċedix l-iskala stabbilita. Il-mertu tal-każ jirrigwarda l-kwistjoni dwar jekk id-Direttur tas-Sigurta` Soċjali kellux raġun jiddeċiedi li Saliba mhux intitolat għall-Għajnuna tal-Qgħad għar- raġuni li "Id-Direttur mhux sodisfatt li l-kapital ma jeċċedix l-iskala stabbilita" (avviż tat-22 ta' Settembru, 2014). Jiġi spjegat li l-Artikolu 30 tal-Kap 318 (Att dwar is-Siġurta` Soċjali) jirregola l- Benefiċċju għall-Qgħad. Skont il-paragrafu 1 tat-Taqsima VI tat-Tieni Skeda tal-Kap 318: "Meta jsir il-kalkolu tal-mezzi għall-finijiet tal-artikolu 30, għandhom jitqiesu kull proprjeta`, dħul jew privileġġ skont kif ikun indikat fil-paragrafu 1 tat-Taqsima II ta' din l-Iskeda;… u meta jinqabeż il-limitu indikat fl-imsemmi proviso li hemm mal- paragrafu 1(a) tat-Taqsima II ta' din l-Iskeda, il-persuna li tkun qed titlob l-Għajnuna Soċjali għandha titqies li ma tkunx intitolata għal dik l-għajnuna." Issa skont il-paragrafu 1(a) tat-Taqsima II tat-Tieni Skeda tal-Kap. l-flus fil-bank u fl-idejn u l-valur kapitali ta' kull proprjeta immobbli urbana (bl- esklużjoni tad-dar fejn wieħed joqgħod), ikunu flimkien: jaqbżu l-ammont ta' €14,000 - fil-każ ta' familja li tikkonsisti f'membru wieħed biss jew f'għadd ta' membri li l-kap tagħhom ikun persuna mhux miżżewġa jew ġenitur singlu; jew jaqbżu l-ammont €23,300 - fil-kaz ta' familja li mill-anqas tkun tikkonsisti fil-kap tal-familja u l-konjuġi, il-persuna li titlob l-għajnuna għall-qgħad titqies li m'hijiex intitolata għal dik l- għajnuna. L-iskala applikabbli fiċ-ċirkostanżi Nonostante l-fatt li bejn Phiri Micallef u martu tapplika s-separazzjoni tal-beni, dan ma jfissirx li m'għandhomx jitqiesu bħala konjuġi14 għall-fini tal-paragrafu 1(a) tat- Tieni Taqsima tat-Tieni Skeda tal-Kap 318, fuq imsemmi. Għaldaqstant l-iskala applikabbli jidher li hija ta' €23,300 u mhux €14,000 (għalkemm fir-rikors tal- appell tiegħu jidher li qed jifhem li l-iskala applikabbli hija dik ta' €14,000). Hu evidenti li Phiri Micallef qatt m'għarraf lid-Dipartiment b'dak li kien qiegħed jagħmel matul is-snin. Ibda biex fl-applikazzjoni li d-Dipartiment irċieva fit-8 ta' Lulju, 2011 lanqas ma ddikjara l-ishma li għandu fil-kumpannija. Id-dar fi Triq Għajn Mħelħel, Ħal Ghaxaq (li fiha jabita Phiri Micallef preżentament) hija nofsha tal-genituri tiegħu u n-nofs l-ieħor jappartjeni lil missieru u lil ħut Id-dar 63, Triq il-Knisja, Santa Luċija, Ta' Kerċem (fejn hija reġistrata l-kumpannija L-appartament (penthouse), minn gewwa bin-numru tmienja (8), fi Triq Dun Ġużepp Vella, L-Imdina (li minnha għandu sehem ta' nofs indiviż) ġie ddikjarat fl-applikazzjoni li hi ntiża bħala future residence. Fatt li l-qorti ma tqiesx li hu kredibbli meta tikkunsidra li: (a) Ma jirriżultax li l-appellant mar igħix fil-fond. Fil-fatt fir-rikors tal-appell stess l-appellant ta l-indirizz, St. John, Triq Għajn Mhelhel, Ħal Ghaxaq, Għawdex u li hu l-istess indiriżż li ddikjara fl-applikazzjoni għall-għajnuna soċjali. (b) L-appartament inxtara minn Phiri Micallef u Alfred Talbot f'sehem ugwali. L- appellant ma ta l-ebda prova li għandu arranġament ma' Talbot li l-fond jintuża bħala r-residenza ordinarja tal-appellant. Fil-fatt lanqas ma jirriżulta li għalkemm għaddew iktar minn sitt snin mill-akkwist, il-fond beda jintuża bħala r-residenza tal-appellant. Hu iktar kredibbli li l-fond inxtara għal 14 Fi kwalunkwe każ, il-paragrafu 5 tat-Taqsima II tat-Tieni Skeda jipprovdi li għall-finijiet ta' din it- taqsima, "konjuġi" tinkludi anke dik il-persuna, li fl-opinjoni tad-Direttur, tkun qed tgħix mal-kap tal- familja daqs li kieku dik il-persuna kienet il-konjuġi fiż-żwieġ tal-kap tal-familja matul il-perjodu li fih ikun qed jintalab l-għajnuna għall-qgħad. Issa fir-riferta rigwardanti r-risposta tal-appell, (fol 14A) ġie indikat li l-atti ġew mħollija f'idejn "martu" fl-indirizz mogħti (għalkemm ġie indikat li n-notifika saret Victoria, minkejja li l-indirizz indikat kien Żebbug.) skopijiet ta' negozju, ukoll meta tqies li meta applika għall-għajnuna tal- qgħad l-appellant ma ddikjarax fatti li kienu rilevanti. Dan apparti li fin-nota ta' insinwa li hemm fl-atti, jingħad li l-penthouse qegħda "fi stat ta' ġebel u saqaf" fl-applikazzjoni Hawn ukoll l-appellant ma ddikjarax is-sewwa. Ma' dan il- fond hemm ukoll garaxx. Il-prezz dikjarat fil-kuntratt hu ta' €69,880, li nofsu għandu valur ta' €34,940 li jeċċedi s-somma stabbilita fil-paragrafu 1(a) tat-Taqsima II tat-Tieni Skeda tal-Kap. Il-qorti żżid ukoll li b'dak li l-appellant naqas milli jiddikjara lill-appellat meta applika għall-għajnuna għall-qgħad u wara, l-appellat kien altru milli ġustifikat li jikkonkludi li ma kienx sodisfatt li l-kapital ma jeċċedix l-iskala stabbilita. japplika għall-benefiċċji għandu d-dmir li jiddikjara kollox u mhux biss dak li jkun jaqbillu. L-għajnuna soċjali qegħda hemm biex tgħin lil min hu verament fil-bżonn. Għal dawn il-motivi tiċħad l-appell bl-ispejjeż kontra l-appellant.